ประกาศกรมการขนส่งทางบกประกาศกรมการขนส่งทางบกเรื่องกำหนดคุณลักษณะ สมรรถนะ และระบบการทำงานร่วมกัน และกำหนดหลักเกณฑ์ วิธีการและเงื่อนไข การรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์(ฉบับที่ ๓)พ.ศ. ๒๕๕๗[๑] ตามที่ได้มีประกาศกรมการขนส่งทางบก เรื่อง กำหนดคุณลักษณะ สมรรถนะและระบบการทำงานร่วมกัน และกำหนดหลักเกณฑ์ วิธีการและเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์พ.ศ. ๒๕๕๔ ลงวันที่ ๑๑ กรกฎาคม พ.ศ. ๒๕๕๔ และที่แก้ไขเพิ่มเติมไว้แล้ว นั้นโดยที่ประกาศกรมการขนส่งทางบกดังกล่าวกำหนดให้ใช้บังคับกับรถจักรยานยนต์ที่ผลิตประกอบหรือนำเข้าเพื่อจำหน่ายซึ่งไม่รวมถึงรถจักรยานยนต์ที่ผลิต ประกอบหรือนำเข้ามาเพื่อใช้งานและจดทะเบียนในนามของตนเองทำให้เกิดการหลีกเลี่ยงไม่นำรถจักรยานยนต์มาขอรับการรับรองแบบสมควรจำกัดจำนวนรถจักรยานยนต์ที่นำเข้ามาใช้เองให้เกิดความชัดเจนและแก้ไขให้การขอรับรองแบบรายคันที่ระบุ ตัวเลขชี้บ่งยานยนต์ (Vehicle Identification Number : VIN) ได้รับการยกเว้นการตรวจสอบการผลิตให้เป็นไปตามต้นแบบรวมทั้งปรับปรุงแบบของหนังสือรับรองแบบให้มีความเหมาะสมยิ่งขึ้น อาศัยอำนาจตามความในข้อ๑๑ ข้อ ๑๒ และข้อ ๑๓ แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ.๒๕๕๑ อธิบดีกรมการขนส่งทางบกออกประกาศไว้ ดังต่อไปนี้ข้อ ๑ ให้ยกเลิกความในข้อ ๑ของประกาศกรมการขนส่งทางบก เรื่อง กำหนดคุณลักษณะ สมรรถนะ และระบบการทำงานร่วมกัน และกำหนดหลักเกณฑ์วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ พ.ศ. ๒๕๕๔ซึ่งแก้ไขเพิ่มเติมโดยประกาศกรมการขนส่งทางบก เรื่อง กำหนดคุณลักษณะ สมรรถนะและระบบการทำงานร่วมกันและกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ (ฉบับที่ ๒) พ.ศ. ๒๕๕๔และให้ใช้ความต่อไปนี้แทนข้อ ๑ ประกาศนี้ให้ใช้บังคับกับเครื่องกำเนิดพลังงานระบบส่งกำลัง และระบบไอเสียของรถจักรยานยนต์ที่มีความเร็วออกแบบสูงสุดเกินกว่า ๕๐กิโลเมตรต่อชั่วโมง หรือมีความจุกระบอกสูบเกินกว่า ๕๐ ลูกบาศก์เซนติเมตรในกรณีดังต่อไปนี้(๑) ผลิต ประกอบ หรือนำเข้าเพื่อจำหน่าย(๒) ผลิต ประกอบ หรือนำเข้าเพื่อใช้เองที่มีจำนวนเกินกว่า ๕คันต่อแบบต่อปีทั้งนี้ เว้นแต่รถจักรยานยนต์ที่ใช้ไฟฟ้าเป็นพลังงานขับเคลื่อนข้อ ๒ ให้ยกเลิกความใน(ก) ของ (๒) ของข้อ ๑๑ ของประกาศกรมการขนส่งทางบก เรื่อง กำหนดคุณลักษณะ สมรรถนะและระบบการทำงานร่วมกัน และกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ พ.ศ. ๒๕๕๔ และให้ใช้ความต่อไปนี้แทน(ก)ดำเนินการตรวจสอบการผลิตให้เป็นไปตามต้นแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์โดยการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบที่กำหนดไว้ในภาคผนวก๖ เว้นแต่กรณีการขอรับรองแบบเครื่องกำเนิดพลังงานระบบส่งกำลังและระบบไอเสียของรถจักรยานยนต์เป็นรายคันโดยระบุตัวเลขชี้บ่งยานยนต์ (Vehicle Identification Number : VIN) ให้ยกเว้นการตรวจสอบการผลิตให้เป็นไปตามต้นแบบดังกล่าวในกรณีที่กรมการขนส่งทางบกยอมรับผลการประเมินคุณภาพการผลิตตาม (ข)ให้ยกเว้นการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบที่กำหนดไว้ในภาคผนวก๖ข้อ ๓ ให้ยกเลิกภาคผนวก๔ ท้ายประกาศกรมการขนส่งทางบก เรื่อง กำหนดคุณลักษณะ สมรรถนะและระบบการทำงานร่วมกัน และกำหนดหลักเกณฑ์ วิธีการ และเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ พ.ศ. ๒๕๕๔ และให้ใช้ภาคผนวก ๔ท้ายประกาศนี้แทนข้อ ๔ ให้ยกเลิกภาคผนวก๗ และภาคผนวก ๘ ท้ายประกาศกรมการขนส่งทางบก เรื่อง กำหนดคุณลักษณะ สมรรถนะและระบบการทำงานร่วมกัน และกำหนดหลักเกณฑ์ วิธีการและเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์ พ.ศ. ๒๕๕๔ ซึ่งแก้ไขเพิ่มเติมโดยประกาศกรมการขนส่งทางบกเรื่อง กำหนดคุณลักษณะ สมรรถนะ และระบบการทำงานร่วมกัน และกำหนดหลักเกณฑ์ วิธีการและเงื่อนไขการรับรองแบบของเครื่องกำเนิดพลังงานระบบส่งกำลังและระบบไอเสียของรถจักรยานยนต์(ฉบับที่ ๒) พ.ศ. ๒๕๕๔ และให้ใช้ภาคผนวก ๗ และภาคผนวก ๘ ท้ายประกาศนี้แทนข้อ ๕ ประกาศนี้ให้มีผลใช้บังคับตั้งแต่วันที่ ๑๕กันยายน พ.ศ. ๒๕๕๗ เป็นต้นไปประกาศณ วันที่ ๕ กันยายน พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. ภาคผนวก ๔ แบบแสดงข้อมูล๒. ภาคผนวก ๗ แบบของหนังสือรับรองแบบ๓. ภาคผนวก ๘ เครื่องหมายการรับรองแบบเครื่องกำเนิดพลังงานระบบส่งกำลังและระบบไอเสีย(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๗กฤษดายุทธ/ผู้ตรวจ๙ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๐ ง/หน้า ๙/๖ ตุลาคม ๒๕๕๗